Laura Österberg Kalmari

Laura Österberg Kalmari (født 27. mai 1979) er en finsk kvinnelig fotballspiller som spiller for det svenske fotballaget AIK i Stockholm. Östberg Kalmari er spiss.

Österberg Kalmari spilte i hjembyen Kyrkslätt og i hovedstadklubben Puistolan Urheilijat før hun ble tatt opp på førstelaget til Malmin Palloseura (enda et hovedstadslag). Derfra gikk turen til topplaget HJK Helsinki. Kalmari viste seg som en god spiller, og kom etterhvert, via en tur til Tiffeny Milbretts University of Portland og tilbake til HJK Helsinki, til det amerikanske profflaget Boston Renegades. 

Da WUSA ble nedlagt, dro Kalmari videre til Umeå IK der hun spilte en viktig rolle i å forandre laget til Sveriges og et av verdens beste klubblag på kvinnesiden. Kalmari hadde allerede vært med på å få HJK Helsinki til semifinalen i UEFA Women's Cup, blant annet på bekostning av Trondheims-Ørn (HJK tapte for øvrig semifinalen mot nettopp Umeå), men i Umeå var hun med på å vinne Women's Cup to ganger. 

Kalmari byttet til Djurgården/Älvsjö (nå bare Djurgården), der hun var med på å vinne cupen for sitt nye lag. På tross av at Kalmari har spilt på Sveriges to beste lag i tilsammen fem år, har hun bare vunnet serien en gang (i 2002 med Umeå). I 2007 bestemte Kalmari seg for å bytte lag til AIK, på tross av at laget ikke har tilhørt den øvre delen av Damallsvenskan (laget rykket opp i 2007). Argumentet hennes var visstnok at hun ønsket nye utfordringer.Informasjon hentet fra finsk og tysk Wikipedia Kalmari ble i AIK i tre sesonger før hun fikk kontrakt med det amerikanske profflaget Sky Blue FC.

På landslaget er Kalmari den mestscorende spilleren, med 30 mål på 112 kamper (per 10. august 2009).Statistikk fra det finske fotballforbund    Dette på tross av at hun tok en pause fra landslaget i 2007 og 2008 (sistnevnte som følge av et svangerskap). Österberg Kalmari har vunnet prisen som årets kvinnelge fotballspiller i Finland tre ganger, mer enn noen annen spiller.http://www.rsssf.com/miscellaneous/fin-wompoy.html

 Referanser 

 Eksterne lenker 


Kategori:Finske fotballspillere
Kategori:Fotballspillere for AIK (kvinner)
Kategori:Fotballspillere for Umeå IK
Kategori:Fødsler i 1979
Kategori:Spillere under EM i fotball for kvinner 2005
Kategori:Spillere under EM i fotball for kvinner 2009